Здравейте! Проблемът е – аз имам апартамент и лична карта с постоянен адрес в гр.София. Съпругът ми има шофъорска книжка. Попадаме в Зелена зона и вече втора година купуваме годишен стикер за паркиране. Като втората година ме накараха да напиша и подпиша в свободен текст документ, че следващата година ще имам аз книжка или той постоянен адрес в София, за да купим стикера. Аз не искам да стана шофъор, а съпругът ми не желае да смени постоянния си адрес със софийски такъв. Имаме ли право на винетен стикер за локално платено паркиране все пак при тези условия?




Винетен стикер за платено паркиране в София
===========================================

 

Здравейте, Диана, 


за да получите право на локално платено паркиране, трябва да отговаряте на следните условия –


– жилищният имот да попада в зона за почасово платено паркиране;  

 – имотът да е обособен като жилищен и да се използва за жилищни нужди;  

 – лицето да е с постоянен адрес, идентичен с адреса на имота;  

 – да притежава свидетелство за правоуправление на ППС;  

 – да управляват автомобил по силата на собственост или друго правно основание;  

 – постоянният адрес на собственика на ППС да е идентичен с адреса, вписан в свидетелството за регистрация на ППС в сектор С 2.3.  

Предвид горното, общинските служители правилно са поискали съпругът Ви да промени постоянния си адрес. 


Поздрави,  

адв. Николина Митова  

тел. 0898 303092


